open-index/open-wikipedia-markdown huggingface dataset:
Roberto Arlt

**Roberto Arlt** (* 2. apríla 1900 v Buenos Aires, - † 26. júla 1942) bol argentínsky spisovateľ, novelista, autor románov a divadelných hier, novinár.

## Životopis
Jeho rodičia boli imigranti - otec Nemec, matka pochádzala z Terstu. 

Arlt veľmi skoro, ešte pred desiatymi narodeninami, opustil školu a väčšinu času trávil na ulicach rodného mesta. Pracoval v mnohých profesiách (predavač, prístavný robotník, stavbár, mechanik) a dôkladne spoznal najchudobnejšie časti (a tiež ich jazyk - lunfardo) Buenos Aires, čo neskôr zobrazil v svojej tvorbe. Prvé svoje dielo, román *El diario de un morfinomano*, publikoval ako dvadsaťročný. Ku koncu 20. rokov sa stal publicistom v *El Mundo*. Zomrel na infarkt.

Arlt, temer súčasník Borgesa, bol predstaviteľom realistického prúd v argentínskej literatúre. Dej jeho diel sa odohráva v chudobných časťiach Buenos Aires, a jeho hrdinami sú najčastejšie ľudia z kriminálneho prostredia. Spisovateľ surovo, nezriedka cynickým spôsobom ukazoval obklopujúcu ho realitu. Tiež Astrológ, jedna z hlavných postáv jeho najznámejšieho románu *Los siete locos*  (1929), má veľa rysov klasického latinského diktátora. V roku 1931 Arlt vydal román *Los lanzallamas*, nadväzujúci na predchádzajúci román .

## Dielo
### Próza
* *El diario de un morfinómano* (1920)
* *El juguete rabioso* (1926)
* *Los siete locos* (1929)
* *Los lanzallamas* (1931)
* *El amor brujo* (1932)
* *Aguafuertes porteñas* (1933)
* *El jorobadito* (1933)
* *Aguafuertes españolas* (1936)
* *El criador de gorilas* (1941)
* *Nuevas aguafuertes españolas* (1960)

### Drámy
* *El humillado* (1930)
* *Prueba de amor* (1932)
* *Trescientos millones* (1932)
* *Escenas de un grotesco* (1934)
* *El fabricante de fantasmas* (1936)
* *Saverio el cruel* (1936)
* *La isla desierta* (1937)
* *Separación feroz* (1938)
* *África* (1938)
* *La fiesta del hierro* (1940)
* *El desierto entra a la ciudad* (1942)
* *La cabeza separada del tronco* (1964)
* *El amor brujo* (1971)

## Externé odkazy

* Životopis po nemecky
* Životopis po anglicky

Kategória:Argentínski spisovatelia
Kategória:Osobnosti z Buenos Aires
Jan Lichardus

**Jan Lichardus** (* 24. január 1939, Ružomberok, Slovensko – † 8. marec 2004, St. Ingbert) bol slovensko-nemecký archeológ. Narodil sa v Ružomberku. Neskôr počas socializmu utiekol do Nemecka, kde si vzal dcéru známeho maliara, Marion Itten, s ktorou tam žil až do svojej smrti. 

Kategória:Narodenia v 1939
Kategória:Úmrtia v 2004
Kategória:Archeológovia
Solúnski bratia

**Solúnski bratia** môže byť:
*Cyril a Metod
*divadelná hra Milana Ferka, pozri Solúnski bratia (Ferko)
Vranovec štvorlistý

náhľad|Plod
**Vranovec štvorlistý** (*Paris quadrifolia*), ľudovo **vranie oko**, je jedovatá rastlina z čeľade kýchavicovité (*Melanthiaceae*).

## Opis
Vranovec štvorlistý je trvalka s výškou do 40 cm, ktorá je nápadná štvoricou veľkých listov usporiadaných v praslene. Široké listy majú elipsovitý tvar so zahroteným koncom. Ich žilnatina je sieťovitá a nemajú listovú stopku. Zriedkavo môže byť počet listov päť alebo šesť. Okrem tejto jedinej štvorice listov je stonka holá a nerozkonárená. 

Na vrchole stopky dva až päť cm nad listami vyrastá kvet s dĺžkou 2 až 4 cm. Na rozdiel od ostatných druhov čeľade ľaliovité, ktoré majú trojpočetné kvety, vranie oko ich má štvorpočetné. Táto osobitosť podobne ako sieťovitá žilnatina spôsobili, že táto rastlina sa niekedy neradí do čeľade ľaliovité, ale do samostatnej čeľade triliovité (*Trilliaceae*). Kvet má zvyčajne 4 vonkajšie okvetné lístky zelenej farby a 4 vnútorné okvetné lístky, ktoré sú žltkasté.

Plod je jediná modročierna bobuľa s priemerom okolo 1 cm. Občas dochádza k jej zámene s plodom čučoriedky, čo je pôvod väčšiny otráv touto rastlinou. Bobuľa obsahuje niekoľko semien.
left|thumb|Vzácna forma s piatimi listami

## Výskyt
Rastie v lesoch predovšetkým na vlhkejších pôdach bohatých na humus. Vyskytuje sa v celej Európe okrem jej najsevernejších častí, v Malej Ázii a na Sibíri. Obvykle rastie jednotlivo, len málokedy tvorí súvislejšie porasty.

## Otrava
Celá rastlina je jedovatá, spôsobuje podráždenie žalúdka a čriev. Otravy ňou však zvyčajne nekončia smrťou, pretože účinné látky – saponíny sa ťažko vstrebávajú. Rastlinu odmietajú konzumovať aj zvieratá pre jej nepríjemný zápach a chuť. V minulosti sa vranovec využíval v ľudovom liečiteľstve.

## Iné projekty

Kategória:Kýchavicovité
Kategória:Jedovaté rastliny
Kategória:Flóra na Slovensku
Kategória:Lesné byliny
Horné Kraňsko

right|thumb|Poloha

**Horné Kraňsko** alebo **Horné Kranjsko** alebo **Horné Kransko** (slov. *Gorenjska*, nem. *Oberkrain*) je jeden z tradičných regiónov Slovinska. Je to časť historickej habsburskej korunnej krajiny Kraňsko. Tradičným centrom regiónu je Ľubľana, medzi ďalšie mestá patrí Kranj, Jesenice, Tržič, Škofja Loka, Kamnik a Domžale.

Kategória:Slovinsko
Kehra (mesto)

**Kehra** je mesto nachádzajúce sa v obci Anija v kraji Harjumaa. Je administratívnym centrom obce.

Mesto je známe továrňou na výrobou papiera, ktorá začala v roku 1938. Kehrou prechádza železničná trať z Tallinnu do Narvy. Mestom tiež preteká rieka Jägala.

Prvá zmienka o Kehre pochádza z roku 1241, keď bola zapísaná v *Knihe počtov kráľovstva dánskeho*. Kaštieľ založený v roku 1620 je považovaný za najstaršiu stavbu v meste. Drevená budova z raného klasicizmu z roku 1820 bola zrekonštruovaná v 20. storočí.

V meste sa nachádza aj kostol postavený Rusmi nazvaný „Spoločenstvo v Kristovi“.

## Osobnosti
*August Vaga (1893 – 1960) – botanik

## Iné projekty

## Externé odkazy
* Mesto Kehra na el. sprievodcovi eestigiid.ee 

Kategória:Harjumaa
Kategória:Mestá v Estónsku
Adrien-Marie Legendre

**Adrien-Marie Legendre** (* 18. september 1752, Paríž, Francúzsko – † 10. január 1833, Paríž, Francúzsko) bol francúzsky matematik. 

Svojou prácou významne prispel k štatistike, teórii čísel, abstraktnej algebre a matematickej analýze. 

Je po ňom pomenovaný mesačný kráter Legendre.

## Dielo
* *Sur la figure des planetes*. 1784 
* *Elements de geometrie*. Paris 1794
* *Memoire sur les transcendantes elliptiques*. Paris 1794.
* *Essai sur la théorie des nombres*. Paris 1797/1798
* *Nouvelle théorie des paralleles*. Paris 1803
* * Nouvelles methodes pour la détermination des orbites des comètes, etc.* Paris 1807
* *Exercises du calcul intégral*. Paris 1811/1817
* *Traité des fonctions elliptiques et integrales Euleriennes*. Paris 1826–1829

## Externé odkazy
* data BnF : Adrien-Marie Legendre (1752-1833)
* Académie des sciences : Les membres du passé dont le nom commence par L
* ''Nouvelles méthodes pour la détermination des orbites des comètes'' (« méthode des moindres carrés » exposée par Legendre, 1805)

Kategória:Francúzski matematici
Kategória:Členovia Kráľovskej spoločnosti
Kategória:Členovia Francúzskej akadémie vied
Kategória:Osobnosti z Paríža
Kai Siegbahn

**Kai Manne Börje Siegbahn** (* 20. apríl 1918, Lund, Švédsko – † 20. júl 2007, Ängelholm) bol švédsky fyzik. 

V roku 1981 dostal spolu s Nicolaasom Bloembergenom a Arthurom Schawlowom Nobelovu cenu za fyziku za ich prácu v oblasti laserovej spektroskopie.

Kai Siegbahn bol synom fyzika Manneho Siegbahna, ktorý tiež dostal Nobelovu cenu za fyziku (v roku 1924).

## Iné projekty

## Externé odkazy
* Kai M. Siegbahn – Curriculum Vitae 
* Nobel Lecture

Kategória:Nositelia Nobelovej ceny za fyziku
Kategória:Švédski fyzici
Kategória:Osobnosti z Lundu
Arthur Leonard Schawlow

**Arthur Leonard Schawlow** (* 5. máj 1921, Mount Vernon, New York, USA – † 28. apríl 1999, Palo Alto, Kalifornia) bol americký fyzik, ktorý je známy najmä vďaka svojej práci v oblasti laserov. 

V roku 1981 dostal spolu s Nicolaasom Bloembergenom a Kaiom Seigbahnom Nobelovu cenu za fyziku za ich prácu v oblastí laserovej spektroskopie.

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Fyzici židovského pôvodu
Kategória:Osobnosti USA židovského pôvodu
Kategória:Osobnosti z Mount Vernonu (New York)
Bára Basiková

**Barbara „Bára“ Basiková** (* 17. február 1963, Praha) je česká speváčka populárnej hudby. 

## Diskografia

### Precedens
* *Doba ledová* (1987)
* *Věž z písku* (1988)
* *Dívčí válka* (1988)
* *Pompeje* (1990)
* *The best of* (1996)
* *Aurora/Abpopa* (2005)
* *Precedens – 3x* (2007)

### Stromboli

* *Stromboli* (1987)
* *Shutdown* (1989)
* *Fiat Lux (2014)*

### Basic Beat

* *Viktorie královská* (1993)
* *60tá* (1994)
* *Basic Beat Live* (1994)

### Sólové albumy

* *Bára Basiková* (1991)
* *Responsio Mortifera* (Jana z Arku) (1992)
* *Dreams Of Sphinx* (1993)
* *Mountain Of Ages* (1995)
* *Lhát se musí* (1996)
* *Gregoriana* (1998)
* *Nová Gregoriana* (1999)
* *Tak jinak* (2001)
* *The Best of Bára Basiková* (2002)
* *Belleville (2013)*

### Muzikály

* *Jesus Christ Superstar* (1994)
* *Rusalka muzikál* (1998)
* *Johanka z Arku* (2000)
* *Kleopatra* (2002)
* *Obraz Doriana Graye* (2006)
* *Dáma s kaméliemi* (2007)
* *Kapka medu pro Verunku (2012)*

### Iné

* **YOMI, YOMI (1992) - Pražská Jidiš Muzika**
* *Vánoční hvězdy 2* (1998) – piesne *Vyjdu z Ježíšova stínu*, *Maria Pia*, *Luna a slovo* a *O lidech*
* *Souznění* (1998) – pieseň *Vzdálený hlas*
* *Souhvězdí Gott* (1999) – *Láska bláznivá*
* *Královny popu v opeře* (2000)
* *Daniel Hůlka - Rozhovor* (2000) - Rozhovor
* *Lili Marlene – Tango desolato* (2008) – pieseň *Stín*
* *Helena Vondráčková - Zůstáváš tu se mnou (2009) - Mám toho dost*
* *Michal Horáček - Český kalendář* (2013) - *Babí léto, Co se s námi stane, Finále bude v televizi*

## Knihy
* *Rozhovory s útěkem* (1990)
* *Rozhovor* (knižné interview, spoluautor Zdeněk Smíšek, 1999)

## Iné projekty

## Externé odkazy
* Oficiálna stránka Báry Basikovej
* Oficiálna stránka kapely Precedens

Kategória:České popové speváčky
Kategória:České herečky divadelných muzikálov
Kategória:Osobnosti z Prahy
Anna K

**Anna K** (* 4. január 1965, Vrchlabí, Česko-Slovensko) vlastným menom **Lucianna Krecarová** je česká speváčka a skladateľka. Narodila sa v krkonošskom Vrchlabí, vyrastala v neďalekom Špindlerovom Mlýne a na Vrbatovej boude. Pred odchodom do Prahy pretekársky lyžovala za lyžiarsky oddiel TJ Slovan Špindlerův Mlýn.

## Umelecká dráha
Do povedomia českého publika sa uviedla rolou Pachoľaťa v hre *Kytice* divadla Semafor Jiřího Suchého už v ôsmich rokoch.

Napriek tomu že jej prvý album *Já nezapomínám* (ktorého titulný duet naspievala s Láďom Křížkom) nebol prijatý kritikou príliš pozitívne, mal veľký komerčný úspech (predalo sa ho 20 000 kusov).

Na albume *Amulet* sa autorsky podieľali P.B.CH (Wanastowi Vjecy), Oskar Petr a na niektorých piesňach sa spolu podieľala aj Anna K. Pre natáčanie dosky bol potom vybratý kolektív vynikajúcich hudobníkov – David Koller z kapely Lucie, Bradley Stratton z kapely Cirkus Praha a ďalší. Tento album bol prijatý kritikou omnoho pozitívnejšie, nemal však komerčný úspech predošlej dosky.

*Nebe*, v poradí tretí album Anny K. a rovnomenný hit, znamenalo podstatnú zmenu pre hudobný vývoj speváčky. Album natočený po prvýkrát vlastnou kapelou bol kritikou pozitívne prijatý a Anna K. získala tri nominácie Gramy. Z tejto súťaže si Anna K nakoniec odniesla víťazstvo v kategóriách Najlepšia speváčka a za titulnú pieseň Najlepšia pieseň. V produkcii Jana P. Muchowa sa na doske autorsky podieľali Tomáš Vartecký (Kurtizány z 25. avenue) a Filip Horáček (Prohrála v kartách).

V roku 2005 podnikla svoje prvé hudobné turné po 13 českých a moravských mestách v rámci svojho albumu Noc na Zemi.

## Diskografia
* *Já nezapomínám* (dátum vydania: 1993, vydavateľstvo: Popron music)
* *Amulet* (dátum vydania: 1995, vydavateľstvo: B&M Music)
* *Nebe* (dátum vydania: 1999, vydavateľstvo: BMG)
* *Stačí, když se díváš* (dátum vydania: 2001, vydavateľstvo: B&M Music)
* *Musím tě svést* (dátum vydania: 2002, vydavateľstvo: B&M Music)
* *Noc na zemi* – limitovaná edícia (dátum vydania: 2004, vydavateľstvo: Universal Music)
* *Noc na zemi* (dátum vydania: 2005, vydavateľstvo: Universal Music)
* *Večernice* (dátum vydania: 2006, vydavateľstvo: Universal Music)
* *Best of 93-07* (dátum vydania: 2007, vydavateľstvo: Universal Music)
* *Relativní čas* (dátum vydania: 2011, vydavateľstvo: Universal Music)
* *Poprvé akusticky* (dátum vydania: 2014, vydavateľstvo: Universal Music)

## Zdroj

## Externé odkazy
* www.anna-k.cz – Oficiálna stránka speváčky
* www.myspace.com/AnnaKczech – myspace profil

Kategória:České popové speváčky
Kategória:České rockové speváčky
Kategória:Českí skladatelia modernej hudby
Kategória:Českí speváci-skladatelia
Kategória:Osobnosti z Vrchlabí
Antonín Raymond

**Antonín Raymond** (Reimann) (* 10. máj 1888, Kladno – † 21. november 1976, Langhorne, Pensylvánia, USA) bol český architekt, ktorý žil v Japonsku a v USA. Je považovaný za jedného zo zakladateľov modernej architektúry v Japonsku.

## Životopis
Študoval na Českej technickej univerzite v Prahe, ktorú dokončil v roku 1909. Raymond emigroval do Spojených štátov v roku 1910. Spolupracoval s Frank Lloyd Wrightom v jeho kancelárii od roku 1916 v Taliesin, Spring Green a na stavbe Imperial Hotela v Tokiu v roku 1919. Po tom Raymond zostal v Japonsku. Medzi rokmi 1938 a 1949 pracoval späť v Amerike kde založil v New Yorku svoju kanceláriu spolu so slovenským architektom Ladislavom Lelandom Radom (19091993) v roku 1945 nazvanou Raymond & L. L. Rado. Po roku 1948 Raymond sa vrátil do Japonska kde pracuje do roku 1973 a vracia sa znovu do USA. V roku 1956 bol vyznamenaný čestnou medailou od American Institute of Architects a v roku 1964 získal rad Vychádzajúceho slnka od Japoncov.

## Vybrané dielo
* Reinanzaka dom, Tokio (1924)
* Embassy vila, Nikkó (1929)
* Troedsson vila, Nikkó (1931)
* Tokio Golf klub, Asaka (1932)
* Letný dom, Karuizawa (1933)
* Morinosuke Kawasaki dom, Tokio (1934)
* Tetsuma Akaboshi dom, Tokio (1934)
* Raymond Farm, New Hope (1939)
* Raymond dom a štúdio, Azabu (1951)
* Reader’s Digest kancelária, Tokio (1951)
* Cunningham dom, Tokio (1954)
* St. Anselm kostol, Tokio (1954)
* Hayama vila, Hajama (1958)
* Nové štúdio, Karuizawa (1962)
* St. Paul kostol, Šiki (1963)

## Referencie


## Literatúra
* The Japan Architect 33, Spring 1999: Antonin Raymond

## Iné projekty

## Externé odkazy
* Poválečná tvorba Antonína Raymonda očima jeho japonského žáka 
* Kladenskeosobnosti.cz: Antonín Raymond  
* Archiweb.cz: Antonín Raymond 
* Raymondsekkei.co.jp  
* Antoninraymond.cz: Cena architekta Antonína Raymonda  
* David Vávra vypráví o životě a díle Antonína Raymonda (1. díl)  
* David Vávra vypráví o životě a díle Antonína Raymonda (2. díl) 
* Ceskatelevize.cz: Šumné stopy : Japonsko - Antonín Raymond 1. díl 
* Ceskatelevize.cz: Šumné stopy : Japonsko - Antonín Raymond 2. díl }
* Ceskatelevize.cz: Šumné stopy : Antonín Raymond a jeho následovníci 
* Ceskatelevize.cz:  Hádanky domů života : Hostouň a Kladno (Antonín Ramyond) 

Kategória:Českí architekti
Kategória:Laureáti Radu vychádzajúceho slnka
Kategória:Absolventi Českého vysokého učení technického
Kategória:Osobnosti z Kladna
Tereza Kerndlová

**Tereza Kerndlová** (* 6. október 1986, Brno) je česká speváčka, dcéra jazzového a swingového speváka Laďu Kerndla.

## Hudobná kariéra
V júni 2001 začína spievať so skupinou Black Milk s Terezou Černochovou a Helenou Zeťovou, vydávajú album *Modrej dým*, v roku 2002 získali Českého slavíka v kategórii Objav roku. V roku 2003 vydáva kapela Black Milk album *Sedmkrát*. Na jar roku 2005 sa kapela Black Milk rozpadá a Tereza Kerndlová natáča svoj sólový album *[[Orchidej]]*, ktorý vyšiel 27. marca 2006. Tereza sa potom stala na rok tvárou značky Maybelline New York. V roku 2007 vydala Tereza album *[[Have Some Fun]]*, z ktorého najprv vydala cover verziu songu *Careless Whisper*. Koncom roku 2007 Tereza začala vypúšťať do rádií ďalší singel z albumu *[[Have some fun]]* s rovnomenným názvom. 

Bola nominovaná na Eurosong, aby reprezentovala Česko v súťaži Eurovision Song Contest. 26. januára 2008 v televíznom súboji Eurosong zvíťazila a v máji reprezentovala Česko v druhom semifinále Eurovízie. Tereza Kerndlová nakoniec končí s deviatimi bodmi na predposlednom osemnástom mieste a do finálovej časti súťaže sa nedostala.

V novembri 2008 vydala CD *Retro* so singlom „Anděl“. V apríli 2009 vyšiel klip k novému singlu „Holka jako já“, ktorý rozpráva príbeh z anglickej leteckej základne počas druhé svetovej vojny. Tereza Kerndlová v ňom tancuje Lindy Hop.

## Iné projekty

## Externé odkazy
* Oficiálna stránka 

## Zdroj

Kategória:Osobnosti z Brna
Kategória:České R&B speváčky
Kategória:České popové speváčky
Kraňsko

thumb|Historický znak Kraňska

**Kraňsko** (iné názvy: **Kranjsko**, **Kransko**, **Krajina**; , ) je historické územie v dnešnom Slovinsku, rozkládajúce sa v okolí Ľubľany na ploche takmer 10 000 km2. Leží medzi Korutánskom, Goricou a Gradiškou, Istriou, Chorvátskom a Dolným Štajerskom. Tradične sa delí na Horné Kraňsko, Dolné Kraňsko a Vnútorné Kraňsko.

## Referencie

Kategória:Historické územia
Kategória:Geografia Slovinska
Kategória:Dejiny Rakúska
Frizinské pamiatky

thumb|Jedna stránka z Frizinských zlomkov
**Frizinské pamiatky** alebo **Frizinské zlomky** (nem. *Freisinger Denkmäler*, slov. *Brižinski spomeniki*, lat. *Monumenta Frisingensia*) sú tri latinkou písané texty, ktoré v zachovanej podobe jazykovo a časovo spadajú do slovinskej redakcie staroslovienčiny resp. cirkevnej slovančiny, ale pôvodne boli staroslovienske a písané hlaholikou (túto druhú skutočnosť v Slovinsku spravidla popierajú). Nie sú to originály, ale prepisy: originály sú pravdepodobne z prvej polovice 9. storočia, prepisy z neskoršieho obdobia (pozri nižšie).

Frizinské pamiatky sú zaznamenané na prázdnych stranách latinského kódexu v biskupskej knižnici vo Freisingu v Nemecku, od roku 1803 sú v knižnici v Mníchove.

Text je starosloviensky so slovinskými a nemeckými jazykovými prvkami, z pohľadu Slovinska ide o najstarší text v slovinčine. Zároveň je to najstarší zachovaný (dlhší) slovanský text písaný latinkou vôbec. Starosloviensky pôvod tejto pamiatky dokázal v roku 1942 A. V. Isačenko v práci *Jazyk a pôvod Frizinských pamiatok* (1943).

Frizinské pamiatky sú tieto 3 texty:
* 1. text: prvá spovedná formula (preložená z nemčiny)
* 2. text: (Metodova) Adhortácia k pokániu (pozri Cyril a Metod#Tvorba)
* 3. text: druhá spovedná formula (preložená z nemčiny)

Texty ako také vznikli vo veľkomoravskom prostredí v 9. stor., odtiaľ sa dostali do slovinského prostredia. Zachovaná podoba (dokument ako taký) vznikla v dvoch krokoch: 
* 2. a 3. text: medzi rokmi 972 a 1000, najpravdepodobnejšie okolo roku 980, zapísal ho nemecký pisár.
* 1. text: asi v 20. rokoch 11. storočia (najneskôr 1039), zapísal ho spamäti slovanský kňaz.

## Poznámky


## Referencie


## Externé odkazy
* Digitálne vydanie s komentárom v slovinčine a čiastočne v angličtine zo slovinského uhla pohľadu
* (odfotený text)
* (komentár nem.)
* (český text, pozri najmä pozn. 2 dole)
* http://www.bulgarianembassy.sk/download/6-1-bulharistika_uk.doc 
* 
* 

Kategória:Slovinčina
Kategória:Literatúra v staroslovienskom jazyku
Kategória:Literatúra na Veľkej Morave
Slnečné jazerá

náhľad|Slnečné jazerá

**Slnečné jazerá** alebo **Senecké jazerá** je názov turistickej lokality v meste Senec, ktorá sa nachádza pri veľkom umelom jazere v tomto meste.

Vznik jazier sa datuje do roku 1845, kedy tu prebiehalo bagrovanie štrku na výstavbu železnice Bratislava-Galanta. Pôvodne to bolo 5 samostatných jazier, ktoré sa neskôr zlúčili do jedného, čím vzniklo jazero s rozlohou  a s hĺbkou až . Jazero sa ako prírodné kúpalisko začalo používať v roku 1919, vtedy pod názvom *Slovenské Tahiti*. Nový názov Slnečné jazerá dostal areál v roku 1960.

Dnes má jazero rozlohu vyše  a areál sa rozdeľuje kvôli orientácii na "Sever" a "Juh". Existujú tu rozličné možnosti ubytovania, stravovania, vodných športov a rybolovu. Sú tu hotely, penzióny, väčšie chaty, chatky a zariadenia turistickej triedy. Sú tu detské ihriská, volejbalové plážové ihriská, tenisové kurty, požičovňa športových potrieb (člny a vodné bicykle), tobogany, futbalové ihrisko s umelým povrchom a vodný futbal. Na severnej strane je nový akvapark.

V roku 1958 sa v areáli Slnečných jazier nakrúcal film *[[Šťastie príde v nedeľu]]*.

## Zdroje

## Externé odkazy
* Domovská stránka

Kategória:Senec
Kategória:Jazerá na Slovensku
Kategória:Rekreačné strediská na Slovensku
Kategória:Vodstvo v okrese Senec
Čiernovodské jazero

thumb|Čiernovodské jazero

**Čiernovodské jazero** (iné názvy: **Hlboké jazero**, **Guláška**, **Čiernovodské jazerá**) je jazero na Slovensku pri meste Senec takmer v bezprostrednej blízkosti lokality Slnečné jazerá, nie je však jej súčasťou a neobsahuje žiadne turistické atrakcie.

Má členitý štrkový terén s bahnistým dnom, stredovú plytčinu s hĺbkou , priehlbiny s hĺbkou , priemerná hĺbka je okolo . Žije tu rak, kapor, ostriež, karas, plotica, sumec, slnečnica pestrá, jalec hlavatý, býčko, šťuka, mrena, zubáč, jeseter a lieň.

## Zdroje

Kategória:Okres Senec
Kategória:Jazerá na Slovensku
Kategória:Vodstvo v okrese Senec
Kenneth Wilson

**Kenneth Geddes Wilson** (* 8. jún 1936, Waltham, Massachusetts, USA – † 15. jún 2013, Saco, Maine) bol americký teoretický fyzik.

V roku 1982 dostal Nobelovu cenu za fyziku za jeho novátorský postup, v ktorom skombinoval kvantovú teóriu poľa a štatistickú teóriu kritických javov fázových premien druhého druhu, t. j. za jeho konštruktívnu teóriu renormalizačných grúp. V tejto teórii neprišiel len s hlbokými výsledkami v oblasti kritickej statiky a dynamiky v štatistickej fyzike, ale nepriamo tiež zodpovedal otázky: "Čo je kvantová teória poľa?" a "Čo znamená renormalizácia?". Prišiel tiež s konštruktívnou odpoveďou na významný problém vo fyzike tuhých látok, tzv. Kondov efekt. 

Bol nositeľom Wolfovej ceny za fyziku, ktorú dostal v roku 1980 spolu s Michaelom E. Fisherom a Leom Kadanoffom a A. C. Eringen Medal (1984).

## Referencie

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Wolfovej ceny za fyziku
Kategória:Nositelia Nobelovej ceny z USA
Kategória:Absolventi California Institute of Technology
Kategória:Osobnosti z Massachusetts
Dolné Kraňsko

300px|thumb|Dolné Kraňsko v Slovinsku
**Dolné Kraňsko** alebo **Dolné Kranjsko** alebo **Dolné Kransko** (slov. *Dolenjska*, nem. *Unterkrain*) je jeden z tradičných regiónov Slovinska. Je to časť historickej habsburskej korunnej krajiny Kraňsko.

Kategória:Slovinsko
Carlo Rubbia

**Carlo Rubbia** (* 31. marec 1934, Gorizia, Taliansko) je taliansky časticový fyzik.

V roku 1984 dostal spolu so Simonom van der Meerom Nobelovu cenu za fyziku za prácu, ktorá viedla k objavu bozónov W a Z v CERNe. V rokoch 1999 - 2005 vyvinul novú metódu koncentrácie solárnej energie, známu ako Projekt Archimedes, pričom v súčasnosti prebieha jej technická realizácia. 

Je členom viacerých učených spoločností (Kráľovská spoločnosť, United States National Academy of Sciences, Poľská akadémia vied čí Pápežská akadémia vied).

30. augusta 2013 ho prezident Giorgio Napolitano menoval doživotným senátorom, členom hornej komory talianskeho parlamentu.

## Referencie


## Iné projekty

## Externé odkazy
* Carlo Rubbia in Encyclopedia Britannica
* Nobel prize Autobiography
* Comment by Eugene Garfield on the nobel prize of Carlo Rubbia  

Kategória:Talianski fyzici
Kategória:Experimentálni fyzici
Kategória:Nositelia Nobelovej ceny za fyziku
Kategória:Talianski nositelia Nobelovej ceny
Kategória:Členovia Pápežskej akadémie vied
Kategória:Členovia Poľskej akadémie vied
Kategória:Členovia Ruskej akadémie vied
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Vyučujúci na Harvard University
Kategória:Absolventi Univerzity v Pise
Kategória:Rytieri veľkokríža Radu za zásluhy Talianskej republiky
Kategória:Nositelia Radu za zásluhy Poľskej republiky
Simon van der Meer

**Simon van der Meer** (* 24. november 1925, Haag, Holandsko – † 4. marec 2011, Ženeva, Švajčiarsko) bol holandský fyzik, ktorý sa zaoberal urýchľovačmi častíc. 

V roku 1984 dostal spolu s Carlom Rubbiom Nobelovu cenu za fyziku. Van der Meer vynašiel koncept stochastického chladenia v urýchľovačoch, čo umožnilo objav bozónov W a Z. Objav sa uskutočnil na 500 gigaelektrónvoltovom urýchľovači a projekt viedol Carlo Rubbia.

## Referencie


## Iné projekty

## Externé odkazy
* Simon van der Meer in Encyclopedia Britannica
* Nobel prize Autobiography

Kategória:Holandskí fyzici
Kategória:Nositelia Nobelovej ceny za fyziku
Kategória:Holandskí nositelia Nobelovej ceny
Kategória:Osobnosti z Haagu
Geologický ústav

**Geologický ústav** môže byť:
* Štátny geologický ústav Dionýza Štúra
* Geologický ústav SAV
* staršie: Geologický ústav Prírodovedeckej fakulty UK, dnes Ústav laboratórneho výskumu geomateriálov

## Pozri aj
* Ústav geológie
Prímorie (Slovinsko)

right|thumb|Poloha

**Prímorie** (slov. *Primorje*, *Primorska Slovenija*, tal. *Litorale*, nem. *Küstenland*) je západná časť Slovinska. Leží pri severnom pobreží Jadranského mora na hraniciach s talianskym regiónom Furlansko-Júlske Benátky.

Kategória:Slovinsko
Siegbahn

**Siegbahn** je švédske priezvisko, ktoré mali tieto osobnosti:

* švédsky fyzik, nositeľ Nobelovej ceny za fyziku za rok 1924, pozri Manne Siegbahn
* švédsky fyzik, nositeľ Nobelovej ceny za fyziku za rok 1981, mladší syn Manneho Siegbahna, pozri Kai Siegbahn
* švédsky diplomat a politik, starší syn Manneho Siegbahna, pozri Bo Siegbahn
Manne Siegbahn

**Karl Manne Georg Siegbahn** (* 3. december 1886, Örebro, Švédsko – † 26. september 1978, Štokholm) bol švédsky fyzik. V roku 1924 dostal Nobelovu cenu za fyziku za jeho objavy a výskum v oblasti spektroskopie röntgenového žiarenia. Jeho druhý syn, Kai Siegbahn taktiež dostal Nobelovu cenu za fyziku (v roku 1981). Jeho prvý syn, Bo Siegbahn, bol známy švédsky diplomat a politik.

Manne Siegbahn je tiež nositeľom Hughesovej medaily (1934) a Rumfordovej medaily (1940).

## Iné projekty

Kategória:Švédski fyzici
Kategória:Nositelia Nobelovej ceny za fyziku
Kategória:Švédski nositelia Nobelovej ceny
Kategória:Röntgenové žiarenie
Klaus von Klitzing

**Klaus von Klitzing** (* 28. jún 1943, Środa Wielkopolska, Poľsko) je nemecký fyzik. 

V roku 1985 dostal Nobelovu cenu za fyziku za objav celočíselného kvantového Hallovho javu.

## Referencie


## Iné projekty

## Externé odkazy
* Stránka na Max-Planck-Institut für Festkörperforschung 
* Interview na Deutschen Welle 

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Členovia Kráľovskej spoločnosti
Kategória:Členovia Pápežskej akadémie vied
Donbas (rozlišovacia stránka)

**Donbas** alebo **Donbass** (Donbas je ukrajinský tvar, Donbass je ruský tvar; slovenský názov územia, t.j. panvy a podobne, je Donbas) môže byť:
* skrátené označenie Doneckej (uhoľnej) panvy, pozri Donecká panva  
* nepresne:
** súhrnné označenie Doneckej a Luhanskej oblasti Ukrajiny (v ekonomickej administratíve zodpovedá Doneckému ekonomickému rajónu), pozri Donecká oblasť a Luhanská oblasť
** súhrnné označenie územia Doneckej ľudovej republiky a Luhanskej ľudovej republiky, pozri Donecká ľudová republika a Luhanská ľudová republika
* euroregión pozostávajúci z Doneckej a Luhanskej oblasti Ukrajiny a Rostovkej a Voronežskej oblasti Ruska (angl. názov euroregiónu: Donbas), pozri Donbas (euroregión)
* dvojjazyčný literárny časopis z Doneckej oblasti založený v roku 1923 (názov na obale: Donbas - Donbass), pozri Donbas (časopis)
* vydavateľstvo v Doneckej oblasti založené v roku 1923 (názov najprv Donbass, potom rôzne názvy a nakoniec Donbas), pozri Donbas (ukrajinské vydavateľstvo)
* nemecký film z roku 2018 (festivalový názov: Donbas, pôvodný názov: Donbass), pozri Donbas (nemecký film)

**Donbas** môže byť aj:
* ukrajinská televízna stanica, pozri Donbas (televízna stanica)
* ukrajinský dokumentárny film z roku 1945, pozri Donbas (dokumentárny film z roku 1945)
* posledný názov bývalej ukrajinskej (predtým sovietskej) veliteľskej lode, pozri Donbas (veliteľská loď)
* prápor ukrajinskej domobrany z roku 2014, pozri Donbas (vojenská jednotka)

**Donbass** môže byť aj:
* jedna z planétok, pozri 19916 Donbass
* ruskojazyčné noviny, pozri Donbass (noviny)
* francúzsky dokumentárny film z roku 2016, pozri Donbass (francúzsky dokumentárny film)
* sovietsky film z roku 1931, iný názov: Šachta 12-28, pozri Šachta 12-28
* hokejový klub:
**HK Donbass
**HK Donbass-2
* sovietsky tanker, potopený 7. novembra 1942, pozri Donbass (tanker)

## Pozri aj
*Donbass Arena alebo Donbas Arena (štadión v Donecku)
Kassandra

**Kassandra** môže byť:
* mytologická postava, pozri Kassandra (mytológia)
* polostrov v Grécku, pozri Kassandra (polostrov)
* obec v Grécku na tomto polostrove (s hlavným sídlom Kassandria), pozri Kassandra (obec)
* planétka, pozri 114 Kassandra
* venezuelská telenovela, pozri Kassandra (telenovela)

## Pozri aj
* Kasandra
George Driver Nelson

**George Driver Nelson** (* 13. júl 1950, Charles City, Iowa, USA) je americký vedec a bývalý astronaut. Vo vesmíre bol trikrát.

## Životopis
V roku 1972 ukončil s diplomom inžiniera fyziky štúdium na univerzite Harvey Muddy College. O päť rokov neskôr obhájil doktorát z astronómie na univerzite v Seattle, štát Washington (University of Washington). Oženil sa, stal sa otcom dvoch detí. V roku 1978 bol PhD Nelson vybraný medzi budúcich astronautov, absolvoval výcvikový kurz v Houstone a bol zaradený medzi astronautov. V rokoch 1984 až 1988 bol trikrát vo vesmíre. Mal prezývku Pinky. V roku 1993 bol učiteľom astronómie na Washingtonskej univerzite. 

## Lety do vesmíru
Vo svojich 33 rokoch sa dr Nelson dostal do vesmíru po prvýkrát ako astronaut - špecialista. Bola to sedemdňová misia STS-41-C s raketoplánom Challenger, v COSPAR neskôr katalogizovaná ako 1984-034A. Na palube bola päťčlenná posádka, ktorá dokázala vypustiť na obežnú dráhu Zeme 15 metrov dlhú družicu LDEF. Iný nefunkčný satelit, SMM, vo vesmíre zachytili, opravili a vrátili na orbitu. Nelson pritom absolvoval dva výstupy do vesmíru (tzv. EVA) v celkovej dĺžke 11 hodín. 

O dva roky letel v inom raketopláne druhýkrát, tentoraz misia STS-61-C (COSPAR 1986-003A) trvala 6 dní, posádka bola sedemčlenná. Nelsonovia tu boli dvaja, George tu bol ako letový špecialista. Počas letu vypustili telekomunikačný satelit Satcom.  

Po ďalších dvoch rokoch letel Nelson na obežnú dráhu Zeme po tretíkrát. S raketoplán Discovery to bola krátka, len štvordňová misia STSA-26 (COSPAR 1988-091A), v posádke bolo 5 astronautov. Počas letu dopravili na obežnú dráhu satelit TDRS-C aj s urýchľovacou dvojstupňovou raketou. 
  
### Lety v skratke
* STS-41-C Challenger štart 6. apríl 1984, pristátie 13. apríl 1984  
* STS-61-C Columbia štart 12. január 1986, pristátie 18. január 1986  
* STS-26 Discovery štart 29. septembra 1988, pristátie 3. október 1988  

Všetky tri lety začali štartom v Kennedyho kozmickom stredisku na Floride, mys Canaveral, a končili pristátím na vojenskej leteckej základni Edwards v Kalifornii.

## Referencie


## Iné projekty

## Externé odkazy

* Nelson na webe Kosmo
* Misia STS-41-C
* Misia STS-61-C
* Misia STS-26

## Zdroj

Kategória:Kozmonauti USA
Kategória:Astronómovia USA
Kategória:Osobnosti z Iowy
Kasandra

**Kasandra** môže byť:
*Kasandra (prvé meno)
*mytologická postava, pozri Kassandra (mytológia)

## Pozri aj
*Kassandra
Linnakse

**Linnakse** je estónska dedina nachádzajúca sa v kraji Harjumaa, v rámci ktorého patrí do obce Anija.

V dedine 1. januára 2009 žilo 31 mužov a 35 žien, teda 66 obyvateľov.

## Poloha
Linnakse leží asi 8,5 km od mesta Kehra a 23 km od hlavného mesta Tallinn. Susedí s dedinami Salumäe (3 km) a Kihmla (5 km). V blízkosti sa nachádza aj dedina Parila (4 km) a obec Raasiku. 

## Referencie

Kategória:Harjumaa
Kategória:Sídla v Estónsku
Looküla

**Looküla** je estónska dedina nachádzajúca sa v kraji Harjumaa, v rámci ktorého patrí do obce Anija.

1. januára 2009 žilo v dedine 56 obyvateľov, 28 mužov a 28 žien.

## Poloha
Looküla leží asi 4 km od mesta Kehra a 34 km od hlavného mesta Tallinn. V okolí sa nachádzajú dediny Ülejõe (2 km), Lilli (2 km) a Paasiku (3 km).

## Referencie

Kategória:Harjumaa
Kategória:Sídla v Estónsku
Hviezdička

**Hviezdička** môže byť:

* zdrobnenina zo slova hviezda
* typografický znak, pozri hviezdička (typografia)
Hviezdička (typografia)

**Hviezdička** alebo **asterisk** (*****; etymológia: lat. asteriscus < gr. asterískos) je typografický znak vo forme päť alebo šesťcípej hviezdičky. 

Znak sa používa na rôzne účely:

* Často sa používa ako znak pre poznámku na spodku stránky.
* Vo formulároch sa ním označujú políčka, ktoré musia byť povinne vyplnené.
* Používa sa ako znamienko matematickej operácie násobenie 
* V typografii a  genealógii sa používa ako skratka pre *narodený*  (napr. *&nbsp;11.&nbsp;február&nbsp;1923).
* V mnohých operačných systémoch alebo počítačových programoch sa používa ako  zástupný znak, čo znamená že označuje ľubovoľnú postupnosť znakov. V kóde ASCII má desiatkovú hodnotu 42. V mnohých programovacích jazykoch slúži ako operátor násobenia. V programovacom jazyku C a C++ je okrem toho diferenčný operátor a slúži ako deklarácia ukazovateľov.
* Pri zadávaní hesiel sú často namiesto zadaných znakov z bezpečnostných dôvodov zobrazované hviezdičky.
* na ľubovoľnej klávesnici ho je možné napísať stlačením klávesy ľavý ALT a zároveň vyťukaním čísel 42 na numerickej klávesnice.

Kategória:Typografia
Lükati

**Lükati** je estónska dedina nachádzajúca sa v kraji Harjumaa, v rámci ktorého patrí do obce Anija.

Podľa údajov z 1. januára 2009 žilo v dedine 56 ľudí, 30 mužov a 26 žien.

## Poloha
Lükati leží asi 8 km od mesta Kehra a 32 km od hlavného mesta Tallinn. Susedí s dedinou Rooküla (2 km) a dedinou Kiviloo, ktorá patrí do obce Raasiku.

## Referencie

Kategória:Harjumaa
Kategória:Sídla v Estónsku
Alfred Kastler

**Alfred Kastler** (* 3. máj 1902, Guebwiller, Francúzsko – † 7. január 1984, Bandol) bol francúzsky fyzik.

V roku 1966 dostal Nobelovu cenu za fyziku za objavy a rozvoj optických metód a štúdium hertzovských rezonancií v atómoch.

Študoval na lýceu Bartholdi v Colmar, v Alsasku a potom od roku 1921 na École normale supérieure v Paríži. Po skončení štúdia začal v roku 1926 učiť fyziku na lýceu v Mulhouse a potom na univerzitách v Bordeaux, Clermont-Ferrand a Leuvene. Neskôr sa vrátil na *École normale supérieure* na pozvanie Georgesa Bruhata. Učil tu v rokoch 1941 – 1968. Po obdržaní Nobelovej ceny v roku 1966 bol prezidentom výboru *Institut d'optique théorique et appliquée*. V rokoch 1968 - 1972 bol riaditeľom Národného centra vedeckého rozvoja. Angažoval sa v hnutí za jadrové odzbrojenie.

Spolu s Jeanom Brosselom sa venoval výskumu v oblasti kvantovej mechaniky, zaoberal sa interakciami medzi svetlom a atómami a spektroskopiou. Zaoberal sa kombináciou optickej a magnetickej rezonancie, vyvinul techniku „optického pumpovania“. Jeho práca viedla ku kompletizácii teórie laserov a maserov.

## Referencie


## Iné projekty

## Externé odkazy
* Alfred Kastler biography
* Mathematic genealogy

Kategória:Francúzski fyzici
Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Absolventi École Normale Supérieure
Kategória:Členovia Francúzskej akadémie vied
Kategória:Francúzske osobnosti nemeckého pôvodu
Melanž

**Melanž** môže byť:
* zmes z niekoľkých druhov materiálov, surovín a pod.; zmes všeobecne, pozri pod zmes
* v textilníctve: zmes priadze rozličných farieb, odtieňov alebo druhov s rozptýleným viacfarebným efektom, pozri melanž (textil)
* v geológii: chaoticky usporiadaná zmes tektonických úlomkov alebo blokov starších hornín v plastickejšom mladšom materiáli, pozri melanž (geológia)
* fiktívna droga v románe *Duna* od Franka Herberta, pozri Melanž (fiktívna droga)

## Referencie
Zoznam vydavateľstiev s kódom 80

Toto je zoznam vydavateľstiev, ktorých ISBN kód začína číslom 80, ktorý bol priradený slovenským a českým vydavateľstvám. Uvedené kódy nasledujú po národnom identifikačnom znaku 80. Kód vydavateľstva môže mať dva až šesť číslic, pričom jedno vydavateľstvo môže mať viac než jeden kód. 

Tento zoznam nie je úplný.

## Dvojmiestne kódy

## Trojmiestne kódy

## Štvormiestne kódy

## Päťmiestne kódy

## Šesťmiestne kódy

## Pozri aj

* ISBN

Kategória:Vydavateľstvá na Slovensku
Kategória:Vydavateľstvá v Česku
Vydavateľstvá
Vydavateľstvá
Rick Derringer

**Rick Derringer** narodený ako **Richard Zehringer** (* 5. august 1947, Fort Recovery, Ohio, USA† 26. máj 2025, Ormond Beach, Florida) bol americký rockový hudobník (gitara, spev), skladateľ a producent. Medzi jeho najznámejšie skladby patria *Rock and Roll, Hoochie Koo* a *Real American*.

V 60. rokoch pôsobil v skupine *[[The McCoys|McCoys]]*, v 70. rokoch spolupracoval s Edgarom Winterom a jazz rockovou skupinou Steely Dan, v 80. rokoch sa podieľal na albume True Colors speváčky Cyndi Lauper, ako gitarista a producent spolupracoval s "Weird Al" Yankovicom.

So skupinou *McCoys* mal v týždni od 2. októbra 1965 v rebríčku Billboard Hot 100 na prvom mieste superhit *Hang On Sloopy* pred skladbou „Yesterday“ od Beatles.

## Referencie

## Iné projekty

## Externé odkazy
* Rick Derringer na Allmusic Guide 

Kategória:Rockoví gitaristi USA
Kategória:Rockoví speváci USA
Kategória:Bluesoví gitaristi USA
Kategória:Bluesoví speváci USA
Kategória:Džezoví gitaristi USA
Kategória:Džezoví speváci USA
Kategória:Skladatelia modernej hudby USA
Kategória:Speváci-skladatelia USA
Kategória:Hudobní producenti USA
Kategória:Osobnosti z Ohia
Verdunská zmluva

thumb|Rozdelenie Verdunskou zmluvou
**Verdunská zmluva** podpísaná vo Verdune v roku 843 rozdelila Franskú ríšu na tri kráľovstvá ovládané synmi Ľudovíta I. Pobožného.

Každý z bratov sa usadil v jednom kráľovstve – Lotar I. v Taliansku, Ľudovít II. Nemec v Bavorsku a Karol II. Holý v západnom Francúzsku. Lotar získal centrálnu časť územia Franskej ríše (medzi riekami Rýnom a Rhônou) nazývanu Stredné franské kráľovstvo, Taliansko a cisársky titul ako poctu. Ľudovít Nemec získal východnú časť (všetko na východ od Rýna a na severovýchod od Talianska), veľa z jeho územia sa stalo dnešným Nemeckom. Karol Holý získal západnú časť Franskej ríše, z jeho kráľovstva vzniklo súčasné Francúzsko.

Lotar zanechal Taliansko svojmu najstaršiemu synov Ľudovítovi II. v roku 844. Lotar potom zomrel v roku 855 a jeho kráľovstvo bolo rozdelené na tri časti: 
# Územie už ovládané Ľudovítom II. mu zostalo
# Územie bývalého Burgundského kráľovstva bolo odovzdané jeho tretiemu synov Karolovi z Provensalska
# Zostávajúce územia obsadil jeho druhý syn Lotar II., po ktorom bolo toto územie nazývané Lotharingie

Ľudovíta II. nahnevalo, keď nedostal žiadne ďalšie územie navyše po smrti svojho otca, a tak sa spojil so strýkom Ľudovítom Nemcom proti svojmu bratovi Lotarovi II. a strýkovi Karolovi Holému v roku 858. Lotar sa zmieril s bratom a strýkom krátko potom.

Lotar II. zomrel v roku 869 bez legitímnych dedičov a jeho kráľovstvo bolo rozdelené medzi Karola Holého a Ľudovíta Nemca v roku 870 zmluvou z Meerssen. Medzitým mal Ľudovít Nemec rozpory so svojimi tromi synmi. V roku 875 menoval svojho najstaršieho syna Karlomana svojim dedičom. Karol Holý, podporovaný pápežom Jánom VIII., bol korunovaný za kráľa talianskeho a cisára Svätej ríše rímskej. O rok neskôr (876) Ľudovít Nemec zomrel. Karol sa pokúsil jeho ríšu pripojiť k svojej, ale v bitke pri Andernach bol porazený a kráľovstvo východných Frankov si rozdelili Ľudovít III. Mladý, Karloman z Bavorska a Karol Tlstý.

Kategória:Dejiny Francúzska
Kategória:843
Satelitná galaxia

[thumb|[Veľký Magellanov mrak, najväčšia satelitná galaxia našej Galaxie]]

**Satelitná galaxia** je galaxia, ktorá obieha väčšiu galaxiu vďaka gravitačnej príťažlivosti. Aj napriek tomu je tento typ galaxie tvorený množstvom objektom (hviezdy, planéty, hmloviny), ktoré nie sú navzájom prepojené. Galaxia má svoje ťažisko, ktoré reprezentuje vážený priemer (podľa hmotnosti) z pozície každého jednotlivého objektu. Tento systém sa dá prirovnať k telesám, ktoré sa skladajú z jednotlivých atómov, a majú svoje ťažisko.

V páre obiehajúcich galaxií, ak je jedna porovnateľne väčšia ako druhá, sa väčšia označuje ako primárna a menšia je satelitom. Ak sú obidve galaxie približne rovnakej veľkosti, tak hovoríme o binárnom systéme.

Galaxie, ktoré sa stretnú, sa môžu zraziť, spojiť, oddeliť časť z tej druhej alebo presunúť niektoré z objektov. Príkladom takejto gravitačne pozmenenej galaxie je trpasličia galaxia Strelec, satelit našej Galaxie, ktorého Galaxia gravitačne deformuje a časom zrejme úplne pohltí. V týchto prípadoch je niekedy ťažké zistiť, kde jedna galaxia končí a druhá začína. Kolízie medzi galaxiami nemusia nutne znamenať aj kolízie medzi jednotlivými objektami, pretože galaxie sú väčšinou tvorené prázdnym priestorom.

[frame|center|'''Satelitné galaxie''' našej vlastnej Galaxie. Mierka v hornej časti obrázku je 100&nbsp;000&nbsp;[Svetelný rok|svetelných rokov.]]

## Pozri aj
* Interagujúca galaxia
* Trpasličia galaxia

## Zdroj

Kategória:Galaxie
Kategória:Prirodzené družice
Bordž-e ázádí

**Bordž-e ázádí** ( - doslova *veža slobody*; predtým známa aj ako *Šahjád árjámehr* - perz. *شهیاد آریامهر* - dosl. *Pamätník šaha svetla Árijcov*) je veža v Teheráne. 

Bola postavená v roku 1971 pri príležitosti osláv 2 500 výročia vzniku Perzskej ríše. Stala sa symbolom mesta, „vstupnou bránou“ do moderného Teheránu. Jej pôvodný názov by sa dal preložiť dostolova ako *Pamätník šaha svetla Árijcov*, no po iránskej revolúcii bola veža v roku 1979 premenovaná na dnešnú *„Vežu slobody“*.

Výška veže je 50 m a fasádu zdobia bloky z bieleho mramoru. Bola postavená na návrh iránskeho architekta Hosajna Amánata. Veža je spolu s námestím Ázádí súčasťou kultúrneho komplexu. Vo veži sa nachádza múzeum a v exteriéri niekoľko fontán.

## Iné projekty

Kategória:Stavby v Teheráne
Kategória:Veže v Iráne
Kategória:Pamätníky v Iráne
Kategória:Architektúra z 1971
Bordž-e mílád

náhľad|Veža v noci

**Bordž-e mílád** je komunikačná veža v Teheráne. So svojou výškou 435 m je najvyššou vežou v Iráne (aj v Juhozápadnej Ázií), piatou najvyššou vežou na svete. Výstavba začala v roku 2000 a skončila sa v roku 2007.

Veža má 12 poschodí s plochou 12 000 m2, ktoré siahajú do výšky od 250 m do 315 m. Anténa je vysoká 120 m. Pohyb návštevníkov vo veži je zabezpečený schodiskami a 7 výťahmi. Vo veži sa nachádza najväčšia reštaurácia a rozhľadňa vo veži na svete. Jej kapacita je 400 osôb. Vo veži je aj obchodné centrum a hotel.

## Pozri aj
* Zoznam najvyšších veží na svete

## Iné projekty

Kategória:Veže v Iráne
Kategória:Stavby v Teheráne
Kategória:Architektúra z 2007
Fons vitae

**Fons vitae** () je dielo, ktorého autor je Avicebron, vzniklo v 2. polovici 11. storočia (pred rokom 1070). Je to ontologické dielo, ktorého arabský originál sa stratil a ktoré sa zachovalo v latinskom preklade J. Hispana a D. Gundissalina.

Celý názov diela znie *Liber fontis vitae, de prima parte sapientiae id est scientia de materia et forma universali.* ()

Kategória:Literatúra v Španielsku
Kategória:Židovská literatúra
Kategória:Filozofická literatúra
Atlanta (rozlišovacia stránka)

**Atlanta** môže byť:
* hlavné mesto štátu Georgia v USA, pozri Atlanta
* slovenská hudobná skupina, pozri Atlanta (hudobná skupina)
* názov lode:
** USS Atlanta (1861)
** USS Atlanta (1884)
** USS Atlanta (CL-51)
** USS Atlanta (CL-104)
** USS Atlanta (SSN-712)

Kategória:Rozlišovacie stránky
Pafnutij Ľvovič Čebyšov

**Pafnutij Ľvovič Čebyšov** (; * 16. máj 1821, Borovsk, Rusko – † 8. december 1894, Petrohrad) bol ruský matematik.

Je známy najmä vďaka svojej práci v oblasti pravdepodobnosti, štatistiky, teórie čísel, mechaniky a analytickej geometrie. Považuje sa za nestora ruskej matematiky.

## Iné projekty

Kategória:Ruskí matematici
Kategória:Ruskí vynálezcovia
Kategória:Členovia Francúzskej akadémie vied
Kategória:Osobnosti z Petrohradu
Kategória:Držitelia Radu svätej Anny
Kategória:Nositelia Radu svätého Alexandra Nevského
John Hasbrouck Van Vleck

**John Hasbrouck Van Vleck** (* 13. marec 1899, Middletown, Connecticut, USA – † 27. október 1980, Cambridge, Massachusetts) bol americký fyzik a matematik. 

V roku 1977 dostal spolu s Philipom Warrenom Andersonom a Nevillom Francisom Mottom Nobelovu cenu za fyziku za prínos k pochopeniu správania sa elektrónov v magnetických pevných látkach. Sú po ňom pomenované Van Vleckove transformácie a Van Vleckov paramagnetizmus.

## Referencie


## Iné projekty

## Externé odkazy
* John Hasbrouck Van Vleck 13 March 1899-27 October 1980, Elected for Mem. R.S. 1967, by Brebis Bleaney, from Royal Society Publishing.
* The Theory of Electric and Magnetic Susceptibilities 
* John Hasbrouck van Vleck
* Duncan, Anthony and Janssen, Michel. "On the verge of *Undeutung* in Minnesota: Van Vleck and the correspondence principle. Part one," *Archive for History of Exact Sciences* 2007, 61:6, pages 553–624. http://philsci-archive.pitt.edu/archive/00002818/01/duncan-janssen.pdf
* Chazen Museum of Art

Kategória:Fyzici USA
Kategória:Matematici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Nositelia Lorentzovej medaily
Kategória:Členovia American Philosophical Society
Kategória:Osobnosti z Connecticutu
Atlanta (hudobná skupina)

**Atlanta** je slovenská hudobná skupina. Skupina vznikla v roku 1992, doteraz odohrala viac než 500 koncertov .

## Členovia
* Mária Podhradská – spev
* Soňa Jančíková – spev
* Jana Milovská – spev
* Ivica Encingerová – spev, priečna flauta
* Dano Kachút – spev
* Maroš Kachút –spev, gitara

## Diskografia
* 1996 *Dlhý príbeh*
* 1997 *Miesto na zemi* - LUX Comunication & Aurus, CD 
* 1999 *Krídla v daždi* - Lux media, CD 
* 2002 *...vianočne - Atlanta a [[Kompromis (skupina)|Kompromis]]* - LUX  LM 0025-2-331, CD
* 2004 *Zopár viet* - studio LUX LM 0035-2-331, CD 

### Kompilácie
* 1999 *Bez teba niet neba* – Universal Music, CD, 01. „Šťastný deň“ - Mimicry, Atlanta, Kompromis, Credo, B.F.O. a Bratia Kapucíni, 06. „Pesnička“ – Atlanta, 15. „Shout  Alleluja“ – Atlanta.
* 2001  Vianočné CD - Globtel 
* 2004 *Bez teba niet neba II* - LUX communication, CD – 01. „Zopár viet“ – Atlanta.
* *Bez teba niet neba III* - LUX communication, CD+DVD – 08. „O láske III“ – Atlanta -cd, 01. „O láske III“ – Atlanta -dvd.
* *Bez Teba niet neba* - Universal Music - MC, CD, 199910. Srdcové blues - Kapucíni, 14. Pán je so mnou - Kapucíni .

## Referencie

## Externé odkazy
* Atlanta – návrat na gospelovú scénu - katnoviny.sk
* Návraty: Znovuzrodenie kapely Atlanta - časopis AHA!, vydanie máj 2005 

Kategória:Slovenské gospelové hudobné skupiny
Kategória:Slovenské vokálne skupiny
Kategória:Slovenské kresťanské hudobné skupiny
Kategória:Slovenské folkové hudobné skupiny
Kategória:Slovenské rockové hudobné skupiny
Kategória:Slovenské popové hudobné skupiny
Kategória:Hudobné skupiny z 1992
QTV

**QTV** bol prvý testovací let rakety Little Joe II. Štart sa konal 28. augusta 1963 na White Sands Missile Range. Cieľom misie bolo overiť funkčnosť rakety, jej kompatibilitu s kozmickou loďou Apollo a určiť teploty a tlaky pri počiatočnej fázy letu. Raketa niesla maketu kozmickej lode a únikového systému. Test bol úspešný a raketa bola použitá pri ďalších štyroch štartoch.

## Pozri aj
* Únikový systém
* Little Joe II
* Program Apollo

## Externé odkazy
* The Apollo Spacecraft: A Chronology  
* Apollo Program Summary Report 
* Little Joe II Qualification Test Flight Report - September 1963 (PDF) 
* Little Joe II Progress Report - December 1964 (PDF) 

## Referencie

## Zdroj

Kategória:Program Apollo
Kategória:Kozmonautika v 1963
U.K.N.D

**U.K.N.D** je slovenská rocková skupina z Nitry, ktorá vznikla v roku 1996. 

## Členovia skupiny
### Súčasní členovia
* Dalibor Daňko - gitara
* Patrik Antal - basgitara
*Dominik Fitko - gitara

### Bývalí členovia

* Tom Furmánek - klávesy
* Peter Petráš - klávesy
* Radim Drinka - gitara
* Norbert Šuba - bicie
* Richard Synčák - spev, gitara
* Vilo Kompas - saxofón
* Michal "Majky" Andel - gitara
* Karol Brnka - bicie
* Štefan Višňovský - spev
* Štefan Horváth - bicie
* Zdeno Dávid - bicie
* Radovan Kele - bicie
* Juraj Urban - spev, gitara

## Diskografia

### Štúdiové albumy
* 2004 -  *[[U.K.N.D (Album)]]*
* 2005 - *[[Na druhú]]*
* 2009 - *[[3x a dosť]]*
* 2013 - *[[Otvorme si hlavy]]*

## Ocenenia
* 2004 - čitateľská cena „Objav roka“ časopisu Kamarát

## Zdroje
* Oficiálna stranka skupiny U.K.N.D
Kategória:Slovenské rockové hudobné skupiny
Kategória:Hudobné skupiny z 1996